Eigirdžių Dievo Apvaizdos bažnyčia

Eigirdžių Dievo Apvaizdos bažnyčia – bažnyčia, stovinti Eigirdžių miestelyje, 8 km į šiaurės rytus nuo Telšių, 1 km į šiaurę nuo magistralinio kelio , Tausalo kairiajame krante, Kalno g. 8.

Istorija 

1612–1803 m. Eigirdžiai priklausė Telšių klebonui. Iki 1752 m. pastatyta bažnyčia. 1795 m. Eigirdžių filialisto kunigo Antano Grabausko rūpesčiu pastatyta dabartinė medinė bažnyčia. 1817 m. kunigas Jurgis Marcinkevičius jai dovanojo valaką ir 15 margų žemės. 1911 m. įkurta parapija.

Architektūra 

Bažnyčia stačiakampio plano, su 2 šoninėmis zakristijomis, bokšteliu. Joje įrengti 5 altoriai. Šventoriaus tvora akmenų mūro. Jame yra medinė varpinė, kapinės. Kai kurios varpinės detalės nukopijuotos senosios Sasnavos bažnyčios varpinėje, pastatytoje Rumšiškėse.

Šventoriuje išsidėsčiusios kapinaitės ir sena dviejų tarpsnių, kvadratinio plano varpinė. Apatinėje įžambiai praplėstoje dalyje padaryta išėma varpinės durims su stogeliu. Statinio viršuje anksčiau buvusi atvira arkada dabar užkalta. Vertikaliai apkalta varpinė užsibaigia piramidiniu skardos stogeliu su kryžiumi. Šventorių juosia neaukšta akmenų mūro tvora su mūriniais stačiakampių stulpų varteliais.

Šaltiniai 

Eigirdžiai
Telšių rajono bažnyčios